ไฟแนนซ์ทูเดย์
...แค่เดือนแรกของปีนี้ ก็ทำเอานักเศรษฐศาสตร์กุมขมับ เพราะดูท่าว่าเศรษฐกิจไทยที่คิดว่าจะขยายตัวดีกว่าปีที่แล้ว โดยให้น้ำหนักการส่งออกดูดีขึ้นกับการเบิกจ่ายงบภาครัฐ จะส่งเงินเข้ามาหมุนเวียนในระบบ
12 ม.ค. 2558

...แค่เดือนแรกของปีนี้ ก็ทำเอานักเศรษฐศาสตร์กุมขมับ เพราะดูท่าว่าเศรษฐกิจไทยที่คิดว่าจะขยายตัวดีกว่าปีที่แล้ว โดยให้น้ำหนักการส่งออกดูดีขึ้นกับการเบิกจ่ายงบภาครัฐ จะส่งเงินเข้ามาหมุนเวียนในระบบ
แต่เอาเข้าจริงแล้ว การส่งออกที่ดูเหมือนจะดีก็เริ่มฝืดๆ จนทำให้สำนักพยากรณ์เศรษฐกิจทั้งในประเทศและต่างประเทศเตรียมจะต้องหั่นเป้าหมายการขยายตัวของเศรษฐกิจในปีนี้ จากที่ประมาณการไว้ 3.5-4% ในอีก 2 เดือนข้างหน้า ผ่านไตรมาสแรกไปแล้ว ก็จะรู้ว่าเศรษฐกิจปีนี้จะรุ่งริ่งหรือรุ่งโรจน์ 
...ดร.เชาวน์ เก่งชน กรรมการผู้จัดการ ธนาคารกสิกรไทย หนักใจเรื่องการส่งออกมากกว่า ดร.เชาวน์ บอกว่า การส่งออกของไทยมีน้ำหนักถึง 70% ของการส่งออก ในขณะที่การเบิกจ่ายงบลงทุนของรัฐมีน้ำหนักแค่ 10 ถ้าการส่งออกไม่ฟื้นก็เตรียมใจกันไว้ได้เลยว่าเศรษฐกิจปีนี้อาจจะไม่ดีอย่างที่คิด 
...ถึงเศรษฐกิจจะไม่ดี แต่ขอโทษเถิด หากข้าราชการยังเบิกจ่ายงบแบบสโลว์โมชั่น จะยิ่งซ้ำเติมให้เศรษฐกิจในปีนี้จากที่ออกจากไอซียูมาแล้ว กลับเข้าไอซียูไปอีกก็ได้ ยามนี้ทีมเศรษฐกิจของรัฐบาลคงเอามือก่ายหน้าผาก เพราะทั้งผลักทั้งดันอย่างไร เศรษฐกิจก็ดูจะไม่เคลื่อนไหว ดูจะหมดแรงเดินดื้อๆ พิกล 
...ขอแสดงความเสียใจกับพี่ตาว ศีลวัต สันติวิสัฎฐ์ รองกรรมการผู้จัดการใหญ่ ธนาคารซีไอเอ็มบี ไทย ที่สูญเสียคุณแม่สร้อยพวงสันติวิสัฎฐ์ กำหนดสวดพระอภิธรรมตั้งแต่วันที่ 9-16 ม.ค.นี้ ที่ศาลา 5วัดธาตุทอง